**ЈАВНИ БЕЛЕЖНИК**

Душан Стојковић

Београд, Раковица **ОПУ: 77 – 2014.**

Ивана Мичурина 22. Страна 1 (један)

---------------------------------------------------------------------------------------------------------------------------------------------**ЈАВНОБЕЛЕЖНИЧКИ ЗАПИС** ----------------------------------------

-----------------------------------------------------------------------------------------------------------------

У моју јавнобележничку канцеларију, дана 15. 9. 2014. године (петнаестог септембра две хиљаде четрнаесте) дошли су:---------------------------------------------------------------------

Владимир Терзић, економиста из Београда, рођен у Београду, 17. јула 1970. године, (седамнаестог јула хиљаду девет стотина седамдесете) с пребивалиштем у Београду, улица Трешњиног цвета број 23 (двадесет три), JMБГ: 1707940710120) и -------------------

Ана Павловић, новинар из Београда, рођена у Београду, 19. децембра 1973. године, (деветнаестог септембра хиљаду девет стотина седамдесет треће), ЈМБГ: 1912973715120, с пребивалиштем у Београду, улица Народних хероја број 6 (шест), ради склапања уговора о доживотном издржавању у корист трећег лица.-------------------------------------------------------------------------------------------------------------------------------------

Идентитет Ане Павловић утврђен је увидом у возачку дозволу број ВД 456/2012, коју је издало Министарство унутрашњих послова 14. новембра 2012.--------------------------------

Идентитет Владимира Терзића утврђен је саслушањем сведока идентитета Влатка Влатковића, рођеног у Београду 16. августа 1954. (шеснаестог августа хиљаду девет стотина педесет четврте), с пребивалиштем у Београду, Мишарска улица број 7 (седам) и сведока Горана Горановића, рођеног у Београду 27. октобра 1971. (двадесет седмог октобра хиљаду девет стотина седамдесет прве), с пребивалиштем у Београду, улица Кнеза Милоша број 8 (осам). ---------------------------------------------------------------------------

Идентитет сведока Влатка Влатковића утврђен је увидом у личну карту број Ф 897543, која је издата 11. априла 2010. од стране МУП-а Републике Србије ПУ Стари град. Идентитет сведока Горана Горановића утврђен је увидом у личну карту број Ф 123068, издата 1. августа 2010. од стране МУП-а Републике Србије ПУ Стари град.---------------------------------------------------------------------------------------------------------------------------------

Утврђено је да су стране уговорнице свестане и оријентисане, да су способне да схвате значај својих одлука, да знају српски језик, да су писмене. За Ану Павловић је утврђено да је у стању да се потпише, док Владимир Терзић због повреде није у стању да се потпише. ----------------------------------------------------------------------------------------------------

Пошто су стране уговорнице поучене о смислу и правним последицама сачињавања уговора о поклону, оне у присуству поступајућег јавног бележника сачињавају следећи: -----------------------------------------------------------------------------------------------------------------

----- **УГОВОР О ДОЖИВОТНОМ ИЗДРЖАВАЊУ У КОРИСТ ТРЕЋЕГ ЛИЦА** ----

-----------------------------------------------------------------------------------------------------------------

Члaн 1. -------------------------------------------------------------------------------------------------------

Владимир Терзић је власник следећих непокретности:

А) Кућа површине 190 m², која се налази у Раковици, у улици Рушањска број 67, на к. п. 5210/9, уписана у лист непокретности бр. 6017, КО Раковица, коју је Владимир Терзић наследио од своје тетке Валентине Терзић, која је умрла 30. маја 2009. године.--------------------------------------------------------------------------------------------------------------------

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

Владимир Терзић Ана Павловић Јавни бележник

 **ОПУ: 77 -2014**

 **страна 2 (друга)**

-----------------------------------------------------------------------------------------------------------------

Б) викендице површине 60 m², која се налази у Зуцама, улица Авалска број 16, на к. п. 7211/1, уписана у лист непокретности бр. 8096, КО Вождовац, коју је Владимир Терзић наследио од своје тетке Валентине Терзић, која је умрла 30. маја 2009. године.-----------------------------------------------------------------------------------------------------------------------------

Члан 2. -------------------------------------------------------------------------------------------------------

Стране уговорнице су сагласне да Ана Павловић у тренутку смрти Владимира Терзића постане власник непокретности из члана 1. овог уговора..--------------------------------------------------------------------------------------------------------------------------------------------------------

Члан 3. -------------------------------------------------------------------------------------------------------

Стране уговорнице су сагласне да је Ана Петровић дужна да издржава супругу Владимира Терзића, Милеву Терзић, домаћицу из Београда, рођену 17. 7. 1941. (седамнаестог јула хиљаду девет стотина четрдесет прве године), са пребивалиштем у с пребивалиштем у Београду, улица Трешњиног цвета број 23 (двадесет три), све до њене смрти. -------------------------------------------------------------------------------------------------

Обавеза Ане Петровић нарочито обухвата: обезбеђење хране, одеће и обуће, обезбеђење одговарајуће неге за случај старости и болести, сношење трошкова лечења и давање за свакодневне уобичајене потребе.-------------------------------------------------------

-----------------------------------------------------------------------------------------------------------------

Члан 4. -------------------------------------------------------------------------------------------------------

Владимир Терзић је сагласан дa кад он умре Ана Павловић упише у катастар свoje прaвo влaсништвa нa нeпoкрeтнoстимa које су предмет овог уговора (clausula intabulandi).--------------------------------------------------------------------------------------------------

ПРИЛОЗИ:--------------------------------------------------------------------------------------------------

1. Копија возачке дозволе Ане Павловић број ВД 456/2012, коју је издало Министарство унутрашњих послова 14. новембра 2012; -----------------------------------------

2. Копија личне карте Влатка Влатковића број Ф 897543, која је издата 11. априла 2010. од стране МУП-а Републике Србије ПУ Стари град; ---------------------------------------------

3. Копија личне карте Горана Горановића број Ф 123068, издата 1. августа 2010. од стране МУП-а Републике Србије ПУ Стари град; -------------------------------------------------

----------------------------------------------------------------------------------------------------------------

-----------------------------------------------------------------------------------------------------------------

Јавнобележнички запис је састављен у канцеларији поступајућег нотара дана 15. 9. 2014. године (петнаестог септембра две хиљаде четрнаесте).----------------------------------------------------------------------------------------------------------------------------------------------------

Потврђујем да је странкама у мом присуству и у присуству сведока Влатка Влатковића и Горана Горановића прочитана исправа и да су након тога странке изјавиле да су разумеле садржај исправе и да она одговара њиховој вољи. Након тога Ана Павловић је својеручно потписала исправу, а Владимир Терзић је на исправу ставио свој рукознак.--Сведоци Влатко Влатковић и Горан Горановић потврђују својим потписима на овој исправи да лично и по имену познају, Владимира Терзића, економисту из Београда, који је рођен у Београду, 17. јула 1970. године, (седамнаестог јула хиљаду девет стотина седамдесете) с пребивалиштем у Београду, улица Трешњиног цвета број 23 (двадесет три) који је приступио у канцеларију поступајућег нотара ради сачињавања уговора о поклону. ----------------------------------------------------------------------------------------

-----------------------------------------------------------------------------------------------------------------

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

Владимир Терзић Ана Павловић Јавни бележник

 **ОПУ: 77 -2014**

 **страна 3 (трећа)**

-----------------------------------------------------------------------------------------------------------------

Сведоци Влатко Влатковић и Горан Горановић потврђују својим потписима на овој исправи да је странкама у њиховом присуству и у присуству јавног бележника прочитана исправа и да су након тога странке изјавиле да су разумеле садржај исправе, да она одговара њиховој вољи, а да је након тога Ана Павловић је својеручно потписала исправу, а Владимир Терзић је на исправу ставио свој рукознак. -----------------------------------------------------------------------------------------------------------------------------------------------

Странке су упозорене да имовина обухваћена овим уговором не улази у обрачунску вредност заоставштине Владимира Терзића и да се из ње не могу намирити његови нужни наследници.----------------------------------------------------------------------------------------

Увидом у Регистар јавнобележничких записа о промету непокретности, који се води пред Другим основним судом у Београду, јавни бележник је утврдио да Владимир Терзић није располагао непокретностима описаним у члану 1. овог уговора.--------------

Странкама је издат по један отправак овог јавнобележничког записа, а један отправак је оиздат за Милеву Терзић. -------------------------------------------------------------------------------Јавнобележничка накнада је наплаћена у износу од 5.000 динара (пет хиљада динара) + ПДВ што укупно озноси 6.000 динара (шест хиљада динара). ----------------------------------

----------------------------------------------------------------------------------------------------------------

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

Владимир Терзић Ана Павловић

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

 сведок сведок

Влатко Влатковић Горан Горановић

ЈАВНИ БЕЛЕЖНИК

Потпис Печат

ПОТВРЂУЈЕ се да је овај ОТПРАВАК у потпуности подударан са изворником исправе који се чува код јавног бележника.------------------------------------------------------------------

Отправак је издат странци Ани Павловић, рођена у Београду 19. 12. 1973. године, (деветнестог децембра хиљаду девет стотина седамдесет треће), с пребивалиштем у Београду, улица Народних хероја број 6 (шест) ----------------------------------------------------

У Београду, 15. 09. 2014. (петнаестог септембра две хиљаде четрнаесте) године. ---------------------------------------------------------------------------------------------------------------------------

 ЈАВНИ БЕЛЕЖНИК

 потпис печат

**Задатак бр. 2**

*Одговорите на следећа питања тако што ћете, уписати слова која стоје испред одговора који сматрате тачним у одговарајућу рубрику у свесци за израду писменог дела испита (на пример, у рубрици 1 упишете а, у рубрици 2 в). Ако сматрате да има више тачних одговора, упишите слова која су испред свих од тачних одговора, на пример 4 а, в и д. Ако сматрате да ниједан исказ није тачан, не уписујте ништа у рубрику. Ако је питање дводелно па носи одговарајућу ознаку, на пример 4/1 и 4/2, у одговарајућу рубрику упишите ознаку дела питања и слово испред одговора који сматрате тачним (на пример 4/1. а, 4/2. б).*

***ОДГОВОРЕ ПИШИТЕ ЋИРИЛИЦОМ да не би дошло до забуне да ли је В ћирилично В или латично Б.***

**1. 1. У погледу форме заложне изјаве важе следећа правила:**

**А. – Обавезан је јавнобележнички запис;**

Б. – Обавезна је овера потписа код јавног бележника;

В. – До 1. марта 2015. године потпис на заложној изјави може да оверава суд или јавни бележник, а након тога само јавни бележник.

**1.2. Ако се непокретност налази у Земуну, за састављање заложне изјаве:**

А. – Искључиво је надлежан јавни бележник чија се канцеларија налази на подручју оштине Земун;

Б. – Искључиво је надлежан јавни бележник чија се канцеларија налази на подручју Трећег основног суда у Београду;

**В. – Надлежан је било који јавни бележник из Републике Србије.**

**2.1. У погледу надлежности за сачињавање пуномоћја за закључење уговора о продаји непокретности, која се налази у Земуну, важе следећа правила:**

А. – Искључиво је надлежан јавни бележник чија се канцеларија налази на подручју оштине Земун;

Б. – Искључиво је надлежан јавни бележник чија се канцеларија налази на подручју Трећег основног суда у Београду;

**В. – Надлежан је било који јавни бележник из Републике Србије.**

**2.2. У погледу надлежности за сачињавање предуговора за закључење уговора о продаји непокретности, која се налази у Земуну, важе следећа правила:**

А. – Искључиво је надлежан јавни бележник чија се канцеларија налази на подручју оштине Земун;

Б. – Искључиво је надлежан јавни бележник чија се канцеларија налази на подручју Трећег основног суда у Београду;

**В. – Надлежан је било који јавни бележник из Републике Србије.**

**3.1. Приликом оверавања потписа на документу који је сачињен на три странице, јавни бележник мора да поступи на следећи начин:**

А. – Сви листови морају да буду прошивени јемствеником и запечаћени на последњој страници, где се уједно ставља и клаузула о овери;

**Б. – Сви листови ће бити захефтани, на местима где се листови спајају нотар ће отиснути свој печат, а клаузула о овери се отискује на полеђини последњег листа;**

В. – На сваком листу мора да буде отиснута клаузула о овери потписа.

**3.2. Петар је копирао пројекат свог стана и однео јавном бележнику да му овери копију. У том случају:**

**А. – Јавни бележник је дужан да одбије оверу такве копије;**

Б. – Јавни бележник може да овери копију;

В. – Јавни бележник пре овере копије мора да ангажује вештака грађевиснке струке који ће потврдити њену саобразност са оригиналом.

**4. Митар, као прокуриста друштва с ограниченом одговорношћу „Пројект“, жели да Пројекту прода свој камион. Пошто је заступник друштва, он то:**

А. – Може слободно да учини, потписујући угоовор у име друштва, као његов заступник, и у своје име, као продавац камиона;

Б. – Не сме да учини уопште;

**В. – Сме да учини уз одобрење скупштине друштва.**

**5. Вредност неновчаног улога члана у привредно друштво:**

А. – Мора увек новчано да процени овлашћено стручно лице (нпр. судски вештак, равизор...);

**Б. – Мора да га новчано процени овлашћено стручно лице једино у јавном акционарском друштву;**

В. – Могу увек споразумно да га утврде сви оснивачи (чланови) у сваком облику друштва;

Г. – Довољно је утврди само друштво својом одлуком.

**6. Меланија је приступила друштву с ограниченом одговорношћу „Пројект“, уз обавезу да у њега унесе улог од 15 милиона динара у року од две године, чиме је постала трећински члан друштва. Уплатила је друштву само прву рату од три милиона динара, па се иселила у Грчку, пошто се преудала. Удео је продала Радовану по цени од 3,5 милиона динара, не рекавши му да није у целости уплатила улог. У таквој ситуацији друштву остатак улога јесте дужан да уплати:**

А. – Радован;

Б. – Меланија;

**В. - Радован и Меланија солидарно.**

**7. Драган Момчићевић је продао своју њиву од три хектара Врбанки Шарић, уз Врбанкину обавезу да му плати цену од 2,4 милиона динара у три једнаке рате. Врбанка је платила само прву рату у часу закључења уговора дана 15. марта 2012. год., а друге две је требало да плати на јануара месеца у наредне две године. Врбанка није платила другу рату ни пошто ју је Драган писмено опоменуо дана 1. фебруара 2013. год., оставивиши јој рок од два месеца. Драган је 3. априла рекао Врбанки да раскида уговор и да изађе из поседа њиве, како би могао да је изда у закуп Радосаву. Кад је уговор раскинут?**

А. - 1. фебруара 2013. год.;

**Б. - 1. априла 2013. год.;**

В. - 3. априла 2013. год.;

Г. - На дан правноснажности пресуде о раскиду.

**8.1. У случају из питања бр. 7. Драган има право да раскине уговор са Врбанком:**

**А. - Усменим саопштењем о раскиду;**

Б. - Ако јој раскид саопшти писмено;

В. - Ако јој раскид саопшти писмено уз оверу писма код јавног бележника одн.

 суда;

Г. - Само судским путем.

**8.2. У случају из питања бр. 7. овог задатка Врбанка је издала њиву у закуп 15. марта 2012. год. Гојку Рудићу на годину дана, наплативши му закупнину у износу од 100.000 динара. По раскиду уговора купопродаји њиве са Драганом, Врбанка и Драган имају следеће дужности.**

А. - Драган мора да врати Врбанки цео износ од 800.000 динара, које је примио као прву рату од Врбанке, а Врбанка мора му уступи државину на њиви;

Б. - Драган није дужан да врати новац Врбанки, јер је она крива за раскид уговора, те има право на накнаду штете, а Врбанка мора да му уступи државину на њиви;

**В. - Драган мора да врати Врбанки 700.00 динара, а Врбанка мора да му уступи државину на њиви.**

**9.1. Приликом сачињавања јавнобележничког записа о продаји једне њиве, јавни бележник је утврдио да је та њива експроприсана због изградње ауто-пута. У том случају, важе следећа правила:**

**А. – Нотар је дужан да одбије сачињавање јавнобележничког записа;**

Б. – Нотар је дужан да упозори странке на експропријацију у да то упозорење

 унесе у запис;

В. – Нотар је дужан да одбије сачињавање јавнобележничког записа само ако

 странке не пристану да се упозорење унесе у исправу.

**9.2. Приликом сачињавања јавнобележничког записа о продаји једне њиве, јавни бележник је утврдио да је исти продавац ту исту њиву раније продао другом купцу, који се није укњижио. У том случају, важе следећа правила:**

А. – Нотар је дужан да одбије сачињавање јавнобележничког записа;

**Б. – Нотар је дужан да упозори странке на ранију продају и да то упозорење**

 **унесе у запис;**

**В. – Нотар је дужан да одбије сачињавање јавнобележничког записа само ако**

 **странке не пристану да се упозорење унесе у исправу.**

**10.1. Павле жели да овери препис отправка јавнобележничког записа.**

А. – Он то мора учинити код јавног бележника који је сачинио запис;;

**Б. – Он то може учинити код било којег јавног бележника;**

**В. – До 1. марта 2015. године он то може учинити и на шалтеру општине.**

**10.2. Павле поседује непокретност на територији општине Нови Београд, коју жели да изда у закуп. Одлази код нотара са Чукарица да овери потпис на уговору о закупу. У том случају важе следећа правила:**

А. – Нотар је дужан да одбије оверу потписа јер се непокретност не налази на

 подручју његовог суда;

Б. – Нотар је дужан да одбије оверу потписа јер је за закуп непокретности

 обавезна форма јавнобележничког записа;

**В. – Нотар је дужан да овери потпис.**